stanford-oval/wikipedia huggingface dataset:
สรรพันตรเทวนิยม

สรรพัชฌัตเทวนิยม (อังกฤษ: Panentheism) เป็นเทวนิยมรูปแบบหนึ่งที่เชื่อว่าพระเป็นเจ้าทรงสถิตแทรกซึมอยู่ทั่วโลก (ตลอดทั้งจักรวาล) มีลักษณะเป็นแนวคิดสายกลางระหว่างแนวคิดแบบเอกเทวนิยมด้ังเดิมที่มองว่าพระเป็นเจ้าทรงอยู่แยกขาดจากโลก กับแนวคิดสรรพเทวนิยมที่มองว่าพระเป็นเจ้ากับโลกเป็นสิ่งเดียวกัน สรรพัชฌัตเทวนิยมจึงเสนอว่าพระเป็นเจ้าทรงปรากฏพระองค์ในโลก (ไม่ได้แยกขาดจากกัน) แต่พระองค์ก็ไม่ใช่ภาวะเดียวกับโลก แนวคิดนี้ปรากฏในสาขาปรัชญาและเทววิทยามาหลายศตวรรษ แต่มาเฟื่องฟูมากในโลกตะวันตกเมื่อสองศตวรรษที่แล้ว เมื่อศาสนาคริสต์ต้องปรับตัวเข้ากับแนวคิดทางวิทยาศาสตร์
ศาสนาที่มีแนวคิดแบบสรรพัชฌัตเทวนิยม เช่น ศาสนาฮินดูสำนักวิศิษฏาไทฺวตะ เวทานตะ และลัทธิอนุตตรธรรม เป็นต้น
ศัพทมูล

สรรพัชฌัตเทวนิยม แปลมาจากภาษาอังกฤษ Panentheism ซึ่งมีที่มาคำในภาษากรีกโดย pan แปลว่า ทั้งปวง (สรรพ) en แปลว่า ใน (อัชฌัต) theism แปลว่า ความเชื่อว่ามีประเป็นเจ้า (เทวนิยม) Panentheism จึงหมายถึง ความเชื่อว่ามีพระเป็นเจ้าสถิตอยู่ในสรรพสิ่งทั้งปวง
สลัด

| --- | --- |
การ์เดนสลัดประกอบไปด้วยผักกาดหอม แตงกวา ต้นหอม มะเขือเทศลูกเล็ก มะกอก มะเขือเทศอบแห้ง และชีส
ส่วนผสมหลัก: ผัก ผลไม้ เนื้อสัตว์ ไข่ ธัญพืชผสมกับซอส
รูปแบบอื่น: หลากหลาย
 ตำราอาหาร: สลัด   สื่อ: สลัด
สลัด (อังกฤษ: salad) เป็นอาหารที่ประกอบด้วยอาหารชิ้นเล็ก ๆ โดยมากจะเป็นผัก มักเสิร์ฟที่อุณหภูมิห้องหรือแช่เย็น ยกเว้นสลัดมันฝรั่งจากเยอรมันใต้ที่เสิร์ฟแบบอุ่น สลัดสามารถทำมาจากอาหารชนิดใดก็ได้ที่พร้อมรับประทาน (ready-to-eat)
การ์เดนสลัด (Garden salads) ใช้ผักใบเขียวเป็นหลัก เช่นผักกาดหอม อารูกูลา (ผักร็อกเก็ต) เคล หรือผักโขม คำว่า "สลัด" มักหมายถึงการ์เดนสลัด สลัดประเภทอื่นได้แก่ สลัดถั่ว สลัดทูนา สลัดกรีก และสลัดโซเมนซึ่งเป็นสลัดญี่ปุ่นที่มีเส้นเป็นส่วนประกอบหลัก ซอสที่ใช้เติมรสชาติให้สลัดเรียกว่า สลัดเดรสซิ่ง (salad dressing) ที่โดยมากทำมาจากน้ำมัน น้ำส้มสายชูหรือผลิตภัณฑ์นมหมัก
สลัดสามารถทานได้ในหลายช่วงของมื้ออาหาร
สลัดเรียกน้ำย่อย - เบา ปริมาณน้อย เสริฟเป็นรายการแรกของมื้ออาหาร
สลัดเครื่องเคียง - เสริฟพร้อมอาหารหลัก
สลัดเมนคอร์ส - มักประกอบไปด้วยอาหารที่มีโปรตีนสูงอย่างเนื้อไก่ แซลม่อน เนื้อวัว ถั่ว หรือ ชีส ทานเป็นอาหารหลัก
สลัดของหวาน - เป็นสลัดแบบหวานประกอบไปด้วยผลไม้ เจลาติน สารให้ความหวาน หรือวิปป์ครีม
นิรุกติศาสตร์

คำว่า สลัด มาจากภาษาฝรั่งเศส salade ที่มีความหมายเดียวกัน และภาษาลาติน salata และ sal  ที่แปลว่าเค็มหรือเกลือ ในภาษาอังกฤษ คำว่า สลัด (salad) หรือ สลัท (sallet) เริ่มเห็นครั้งแรกในศตวรรษที่ 14 เกลือมีความเกี่ยวโยงกับสลัดเพราะผักต่าง ๆ มักถูกปรุงด้วยน้ำเกลือหรือ เดรสซิ่งที่ทำมาจากน้ำมันและน้ำส้มสายชูที่มีความเค็มในสมัยโรมโบราณ
สลัดผักใบเขียวพร้อมปลาแซลมอนและขนมปัง
สมาพันธ์วอลเลย์บอลเอเชีย

| --- | --- |
สัญลักษณ์เอวีซี
แผนที่เอวีซี
ก่อตั้ง: 1952; 72 ปีที่แล้ว (1952)
ประเภท: วอลเลย์บอล
วัตถุประสงค์: องค์กรกีฬาระดับทวีป
สํานักงานใหญ่: กรุงเทพมหานคร ประเทศไทย
ภูมิภาคที่รับผิดชอบ : ทวีปเอเชียและโอเชียเนีย
สมาชิก  : 65 สมาคม
ภาษาทางการ : อังกฤษ
ประธาน: ริตา ซูโบโว
รองประธาน: Cai Yi (อาวุโส) Abdulaziz A. Albalool
เลขาธิการ: เกียรติพงษ์ รัชตเกรียงไกร
เหรัญญิก: Cai Yi
เว็บไซต์: www.asianvolleyball.net
สมาพันธ์วอลเลย์บอลเอเชีย (อังกฤษ: Asian Volleyball Confederation) หรือชื่อย่อ เอวีซี เป็นองค์กรระดับทวีปที่บริหารด้านกีฬาวอลเลย์บอลในทวีปเอเชียและโอเชียเนีย ปัจจุบันสำนักงานใหญ่ตั้งอยู่ที่กรุงเทพมหานคร  ประเทศไทย
เขตพื้นที่

ในแผนของสหพันธ์วอลเลย์บอลระหว่างประเทศ ค.ศ. 2001 สหพันธ์วอลเลย์บอลเอเชียเป็นองค์กรแรกที่ได้รับการก่อตั้งห้าสมาคมในการประชุมสมัชชาครั้งที่ 10 เมื่อเดือนธันวาคม ค.ศ. 1993 ก่อนครบวาระหนึ่งร้อยปีของสหพันธ์วอลเลย์บอลนานาชาติ
เอเชียกลาง
เอเชียตะวันออก
โอเชียเนีย
เอเชียตะวันออกเฉียงใต้
เอเชียตะวันตก
รายการการแข่งขัน

วอลเลย์บอลชายชิงแชมป์เอเชีย
วอลเลย์บอลหญิงชิงแชมป์เอเชีย
วอลเลย์บอลชิงแชมป์เอเชียนคัพ
วอลเลย์บอลชิงแชมป์เอเชีย รุ่นอายุไม่เกิน 23 ปี
วอลเลย์บอลเยาวชนชิงแชมป์เอเชีย
วอลเลย์บอลยุวชนชิงแชมป์เอเชีย
วอลเลย์บอลชิงแชมป์สโมสรเอเชีย
วอลเลย์บอลชายหาดชิงแชมป์เอเชีย
รายการการแข่งขัน > ทีมชนะเลิศในปัจจุบัน

| รายการ | รายการ | ชุดใหญ่ (ชาย) – (หญิง) | รุ่นอายุไม่เกิน 23 ปี (ชาย) – (หญิง) | เยาวชน (ชาย) – (หญิง) | ยุวชน (ชาย) – (หญิง) |
| --- | --- | --- | --- | --- | --- |
| ชิงแชมป์เอเชีย | (ชาย) |  ญี่ปุ่น(2023)  |  จีนไทเป (2019)  |  จีน (2018)  |  ญี่ปุ่น (2018) |
| ชิงแชมป์เอเชีย | (หญิง) |  ไทย (2023)  |  จีน (2019)  |  จีน (2018)  |  ญี่ปุ่น (2022) |
| เอเชียนเกมส์ | (ชาย) |  อิหร่าน (2018)  | N/A | N/A | N/A |
| เอเชียนเกมส์ | (หญิง) |  จีน (2018) | N/A | N/A | N/A |
| เอวีซีคัพ | (ชาย) |  จีน (2022)  | N/A | N/A | N/A |
| เอวีซีคัพ | (หญิง) |  ญี่ปุ่น (2022) | N/A | N/A | N/A |
| เอวีซีแชลเลนจ์คัพ | (ชาย) |  ไทย (2023)  | N/A | N/A | N/A |
| เอวีซีแชลเลนจ์คัพ | (หญิง) |  เวียดนาม (2023) | N/A | N/A | N/A |
| ชิงแชมป์สโมสรเอเชีย | (ชาย) |  ซันโทรี่ซันเบิดส์ (2023)  | N/A | N/A | N/A |
| ชิงแชมป์สโมสรเอเชีย | (หญิง) |  สปอร์ต​เซน​เตอร์​1 (2023) | N/A | N/A | N/A |
แหล่งข้อมูลอื่น

เว็บไซต์ทางการ (อังกฤษ)
| ด ค กสมาคมวอลเลย์บอลแห่งชาติของสหพันธ์วอลเลย์บอลระหว่างประเทศ |
| --- | --- | --- |
 สาขา วอลเลย์บอล  วอลเลย์บอลชายหาด 
| แอฟริกา(CAVB) |  ALG  ANG  BDI  BEN  BOT  BUR  CAF  CGO  CHA  CIV  CMR  COD  COM  CPV  DJI  EGY  ERT  ETH  GAB  GAM  GBS  GEQ  GHA  GUI  KEN  LBA  LBR  LES  MAD  MAR  MAW  MLI  MOZ  MRI  MTN  NAM  NGR  NIG  RSA  RWA  SEN  SEY  SLE  SOM  STP  SUD  SWZ  TAN  TOG  TUN  UGA  ZAM  ZIM  |  |
| เอเชียและโอเชียเนีย(AVC) |  AFG  ASM  AUS  BGD  BTN  BHR  BRN  KHM  CHN  COK  FJI  FSM  GUM  HKG  INA  IND  IRI  IRQ  JOR  JPN  KAZ  KGZ  KIR  KOR  KSA  KUW  LAO  LBN  MAC  MYS  MDV  MGL  MHL  MMR  NEP  NIU  NRU  NZL  OMN  PAK  PLW  PHI  PSE  PNG  PRK  QAT  MNP  WSM  SGP  SLB  SRI  SYR  PLY  TON  THA  TJK  TLS  TKM  TPE  TUV  UAE  UZB  VUT  VIE  YEM  |  |
| อเมริกาเหนือและแคริบเบียน(NORCECA) |  AGU  ANT  ARU  BAH  BAR  BER  BIZ  BON  CAN  CAY  CRC  CUB  CUR  DMA  DOM  ESA  EUX  FSM  GDP  GRN  GUA  HAI  HON  ISV  IVB  JAM  LCA  MEX  MQE  MSR  NCA  PAN  PUR  SAB  SKN  SUR  SXM  TCI  TRI  USA  VIN  |  |
| อเมริกาใต้(CSV) |  ARG  BOL  BRA  CHI  COL  ECU  FGU  GUY  PAR  PER  URU  VEN  |  |
| ยุโรป(CEV) |  ALB  AND  ARM  AUT  AZE  BLR  BEL  BIH  BUL  CRO  CYP  CZE  DEN  ESP  EST  FER  FIN  FRA  GBR ENG  SCO  WAL  NIR  GEO  GER  GIB  GRE  GRL  HUN  IRL  ISL  ISR  ITA  KOS  LAT  LIE  LTU  LUX  MKD  MLD  MLT  MON  MNE  NED  NOR  POL  POR  ROM  RUS  SRB  SLO  SMR  SVK  SUI  SWE  TUR  UKR  |  |
 รายการแข่งขันหลัก โอลิมปิก  วอลเลย์บอลชายชิงแชมป์โลก  วอลเลย์บอลหญิงชิงแชมป์โลก  วอลเลย์บอลชายเวิลด์คัพ  วอลเลย์บอลหญิงเวิลด์คัพ 
↑  "AVC History – Asian Volleyball Confederation". Asian Volleyball Confederation. สืบค้นเมื่อ 6 January 2021.
สวนผลไม้

Meadow orchard (Streuobstwiese) with view to the Lochenhörnle
สวนผลไม้ (อังกฤษ: orchard) หมายถึงบริเวณที่มีการปลูกต้นไม้หรือไม้พุ่มซึ่งมีจุดประสงค์ด้านเกษตรกรรมเกี่ยวกับการผลิตอาหาร โดยต้นไม้หรือไม้พุ่มที่นำมาปลูกอาจให้ผลเป็นผลไม้หรือถั่ว ซึ่งผลที่ได้ดังกล่าวมักนำไปขายในเชิงพาณิชย์ บางครั้งอาจเป็นสวนขนาดใหญ่ที่มีจุดประสงค์ทั้งในการผลิตและด้านสุนทรียศาสตร์ โดยมักพบในบริเวณที่มีสภาพเหมาะกับการเก็บเกี่ยวผลไม้
สมเด็จพระราชินีนาถเตรีอีมาเอวารูอาที่ 2 แห่งบอราบอรา

| สมเด็จพระราชินีนาถเตรีอีมาเอวารูอาที่ 2 แห่งบอราบอรา |
| --- | --- |

สมเด็จพระราชินีนาถแห่งบอราบอรา
ครองราชย์: 26 กรกฎาคม ค.ศ. 1860 - 12 กุมภาพันธ์ ค.ศ. 1873
ประสูติ: 23 พฤษภาคม ค.ศ. 1841
สวรรคต: 12 กุมภาพันธ์ ค.ศ. 1873 (พระชนมพรรษา 31 พรรษา)
พระราชสวามี: เตมาอูอิอาริอิ อา มาอิ
สมเด็จพระราชินีนาถเตรีอีมาเอวารูอาที่ 2 แห่งบอราบอรา
ราชวงศ์: ราชวงศ์โปมาเร
พระบรมราชชนก: อาริอิฟาไอเต อา ไฮโร
พระบรมราชชนนี: สมเด็จพระราชินีนาถโปมาเรที่ 4 แห่งตาฮีตี
สมเด็จพระราชินีนาถเตรีอีมาเอวารูอาที่ 2 แห่งบอราบอรา (อังกฤษ: Queen Teriimaevarua II of Bora Bora) (23 พฤษภาคม 1841 - 12 กุมภาพันธ์ 1873) เป็นสมเด็จพระราชินีนาถแห่งราชอาณาจักรบอราบอรา ตั้งแต่ ค.ศ. 1860 จนถึงปี ค.ศ. 1873 พระองค์เป็นพระราชธิดา ในสมเด็จพระราชินีนาถโปมาเรที่ 4 แห่งตาฮีตี
สมเด็จพระราชินีนาถเตรีอีมาเอวารูอาที่ 2 เสด็จพระราชสมภพเมื่อวันที่ 23 พฤษภาคม ค.ศ. 1841 พระองค์เป็นพระราชธิดา ในอาริอิฟาไอเต อา ไฮโรและสมเด็จพระราชินีนาถโปมาเรที่ 4 แห่งตาฮีตี พระองค์ครองราชย์บัลลังก์บอราบอราต่อจากพระเจ้าตาโปอาที่ 2 แห่งบอราบอราพระราชบิดาบุญธรรมของพระองค์ พระองค์ทรงราชาภิเษกสมรสกับเตมาอูอิอาริอิ อา มาอิ ทั้งสองไม่มีพระราชโอรส-ธิดาด้วยกัน จึงได้รับเลี้ยงอารีอี โอตาเร เตอารีอีมาเอวารูอาที่ 3 ซึ่งเป็นพระราชภาคิไนยมาเป็นพระราชธิดาบุญธรรม ซึ่งต่อมาได้ครองราชย์พระนามว่าสมเด็จพระราชินีนาถเตรีอีมาเอวารูอาที่ 3 แห่งบอราบอรา
สมเด็จพระราชินีนาถเตรีอีมาเอวารูอาที่ 2 เสด็จสวรรคตเมื่อ 12 กุมภาพันธ์ ค.ศ. 1873 สมเด็จพระราชินีนาถเตรีอีมาเอวารูอาที่ 3 พระราชธิดาบุญธรรมจึงได้ครองราชย์ต่อจากพระองค์
| ก่อนหน้า |  | สมเด็จพระราชินีนาถเตรีอีมาเอวารูอาที่ 2 แห่งบอราบอรา |  | ถัดไป |
| --- | --- | --- | --- | --- |
| พระเจ้าตาโปอาที่ 2 แห่งบอราบอรา |  |   สมเด็จพระราชินีนาถแห่งบอราบอรา  (12 กุมภาพันธ์ ค.ศ. 1873 – 9 มีนาคม ค.ศ. 1888) |  | สมเด็จพระราชินีนาถเตรีอีมาเอวารูอาที่ 3 แห่งบอราบอรา |
สวนพุทธสมฤติ

| สวนสาธารณะพุทธสมฤติ (Buddha Smriti Park) |
| --- | --- |
बुद्ध स्मृति पार्क สวนพุทธรำลึก
ปาฏลีบุตรกรุณาสถูป (Patliputra Karuna Stupa) สถูปภายในสวน

ประเภท: สวนนคร
ที่ตั้ง: ถนนเฟรเซอร์, ปัฏนา, ประเทศอินเดีย
พิกัดภูมิศาสตร์: 25°36′24″N 85°8′10″E﻿ / ﻿25.60667°N 85.13611°E﻿ / 25.60667; 85.13611
พื้นที่: 22 เอเคอร์
ผู้ดำเนินการ: Bihar Urban Infrastructure Development Corporation
เวลาให้บริการ: ตลอดปี
สถานะ: เปิดให้บริการ
ค่าก่อสร้าง: ₹125 โคร (531.7 ร้อยล้านบาท)
เว็บไซต์: buddha-smriti-park.com
สวนพุทธสมฤติ (อังกฤษ: Buddha Smriti Park) หรือ สวนพุทธะเมโมเรียล (อังกฤษ: Buddha Memorial Park) เป็นสวนสาธารณะในเมืองตั้งอยู่บนถนนเฟรเซอร์ ใกล้กับแยกปัฏนาในเมืองปัฏนา ประเทศอินเดีย สวนนี้ออกแบบโดยวิกรม ลัลล์ (Vikram Lall) และพัฒนาโดยรัฐบาลรัฐพิหาร สร้างขึ้นเพื่อเฉลิมฉลองพุทธชยันตี 2554 ปีแห่งพระโคตมพุทธเจ้า โดยมีทาไลลามะองค์ที่ 14 เป็นองค์ประธานเสด็จฯ เปิดสวนอย่างเป็นทางการ
พื้นที่ที่สร้างสวนนั้นในอดีตเป็นที่ตั้งของคุกกลางบันกิปุระ (Bankipur Central Jail) ในสมัยสหราชอาณาจักร หลังคุกแห่งใหม่สร้างขึ้นที่ย่านเบอูร์ (Beur) ชานเมืองปัฏนา คุกนี้จึงหมดความจำเป็นลง มุขยมนตรีประจำรัฐพิหาร นิติษ กุมาร (Nitish Kumar) เป็นผู้ริเริ่มแนวคิดในการสวนนี้ เมื่อวันที่ 27 พฤษภาคม 2010 ผู้นำจิตวิญญาณทิเบต องค์ทาไลลามะได้เสด็จมาเปิดสวนนี้อย่างเป็นทางการ และทรงปลูกกล้าไม้ของต้นโพธิ์อันศักสิทธิ์สองต้น ต้นหนึ่งทรงนำมาจากโพธคยาและอีกต้นหนึ่งนำมาจากอนุราธปุระ ในประเทศศรีลังกา สถูปใจกลางสวนนั้นมีชื่อว่าปาฏลีบุตรกรุณาสถูป (Patliputra Karuna Stupa) มีความสูง 200 ฟุต ภายในประดิษฐานพระพุทธสรีรังคาร ซึ่งเคยจัดแสดงที่พิพิธภัณฑ์ปัฏนา และขุดค้นพบมาจากเมืองไวสาลี นอกจากนี้ภายในสวนยังมีพิพิธภัณฑ์ ซึ่งจัดแสดงเรลิกในศาสนาพุทธที่มาจากประเทศญี่ปุ่น, ประเทศเมียนมาร์, ประเทศเกาหลีใต้, ประเทศศรีลังกา และ ประเทศไทย และภายในสวนยังมีหอนั่งสมาธิ ซึ่งเก็บค่าเข้าที่ 20 รูปีอินเดีย
สมเด็จพระสันตะปาปาเปโตรที่ 2

สมเด็จพระสันตะปาปาเปโตรที่ 2 (อังกฤษ: Pope Peter II) เป็นพระนามพระสันตะปาปาที่สมมุติขึ้น และในระยะหลังนี้ เป็นชื่อสามัญของลัทธิเซเดวากันเต (Sedevacantism) ที่อุปโลกน์ตัวเป็นสันตะปาปา
ชื่อและความหมายโดยนัย

นอกเหนือไปจากนักบุญเปโตรอัครทูตซึ่งชาวคริสต์ถือกันว่าเป็นสมเด็จพระสันตะปาปาพระองค์แรกนั้น ไม่มีพระสันตะปาปาพระองค์ใดเคยใช้พระนามว่า "เปโตร" อีกเลย และเป็นที่เล็งเห็นได้ว่า จะไม่มีพระสันตะปาปาพระองค์ใดในอนาคตกาลจะทรงเลือกใช้พระนามเช่นนั้นด้วย กระนั้น มีพระสันตะปาปาหลายพระองค์ที่ทรงใช้ชื่อบัพติศมาว่า "เปโตร" (อาจสะกดต่างออกไปสุดแต่ภูมิภาค) หนึ่งในนั้นคือสมเด็จพระสันตะปาปาเบเนดิกต์ที่ 13 ซึ่งทรงมีชื่อบัพติศมาว่า เปียโตร ออร์ซีนี (Pietro Orsini)
ทั้งนี้ เป็นเพราะวรรคสุดท้ายของสันตะวจนะ (Prophecy of the Popes) บทประพันธ์อันเป็นที่รู้จักกันกว้างขวางในวงการคาทอลิก และว่ากันว่าเป็นผลงานของนักบุญแมลาไค (St. Malachy) นั้น บรรยายไว้ทำนองพยากรณ์ว่า "เปโตรชาวโรมัน" (Petrus Romanus) จะเป็นพระสันตะปาปาพระองค์สุดท้าย วรรคนั้นว่า
"ระหว่างการประหัตประหารสุดท้ายของพระศาสนจักรโรมันอันศักดิ์สิทธิ์ บัลลังก์จักถูกครองโดยเปโตรชาวโรมัน ผู้ซึ่งจะเลี้ยงดูฝูงแกะของเขาอย่างแสนยากเย็น และเมื่อการนี้บรรลุ นครสัตบริภัณฑ์จักถึงแก่กาลวินาศ องค์ตุลาการผู้น่าหวั่นเกรงจักพิพากษาหมู่ชนของเขา สิ้นแล"
"In persecutione extrema S.R.E. sedebit Petrus Romanus, qui pascet oves in multis tribulationibus: quibus transactis civitas septicollis diruetur, et Iudex tremêndus iudicabit populum suum. Finis."
"During the final persecution of the Holy Roman Church, the seat will be occupied by Peter the Roman, who will feed his sheep in many tribulations; and when these things are finished, the seven-hilled city will be destroyed, and the formidable Judge will judge his people. The End."
มีการตีความวรรคข้างต้นกันไปต่าง ๆ นานา กระแสหลักนั้นเห็นว่า สมเด็จพระสันตะปาปาปีเตอร์ที่ 2 จะเสด็จขึ้นสู่ตำแหน่งถัดจากสมเด็จพระสันตะปาปาเบเนดิกต์ที่ 16
การใช้จริง

ผู้อ้างตนเป็นพระสันตะปาปาหลายคนได้เลือกใช้นามว่า "เปโตรที่ 2" โดยเฉพาะสันตะปาปาเท็จที่อ้างว่าได้ตำแหน่งมาเพราะพระผู้เป็นเจ้าทรงแต่งตั้งให้เป็นการเฉพาะตัว สันตะปาปาเท็จผู้ใช้นามนี้และโด่งดังที่สุด คือ มานูเอล อาลอนโซ คอร์รัล (Manuel Alonso Corral) แต่มานูเอลบอกปัดอย่างแจ้งชัดว่า ตนมิใช่ "เปโตรชาวโรมัน" ตามสันตะวจนะ
ในบันเทิงคดี

ในนวนิยายชุดเรื่อง เลฟต์บีไฮนด์ (Left Behind) ปีเตอร์ แมธิวส์ (Peter Mathew) มุขนายกคาทอลิกผู้มีใจคด ได้รับเลือกตั้งเป็นพระสันตะปาปาพระนามว่า เปโตรที่ 2 และต่อมาก็ได้เป็นประมุขแห่งศาสนาเอกภพแห่งบาบิลอนลึกลับ (Enigma Babylon One World Faith)
ส่วนนิยายเรื่อง เดอะเธิร์ดซีเคร็ต (The Third Secret) ของสตีฟ เบร์รี (Steve Berry) นั้น พระคาร์ดินัลอัลเบอร์โต วาเลนเดรีย (Alberto Valendrea) รัฐมนตรีแห่งวาติกันผู้มีใจทะเยอทะยาน ได้รับเลือกตั้งเป็นพระสันตะปาปาพระนามว่า เปโตรที่ 2
สมเด็จพระราชินีคาปิโอลานิแห่งฮาวาย

สมเด็จพระราชินีคาปิโอลานิแห่งฮาวาย (อังกฤษ: Queen Kapiolani of Hawaii) หรือพระนามเต็ม เอสเธอร์ คาปิโอลานี หรือ เอสเธอร์ คาปิโอลานี นาเปลาคาปูโอคาคาเอ (อังกฤษ: Esther Kapiʻolani or Esther Kapiʻolani Napelakapuokakaʻe) เป็นพระอัครมเหสีในพระเจ้าคาลาคาอัวแห่งฮาวาย และเป็นสมเด็จพระราชินีแห่งราชอาณาจักรฮาวาย
พระราชประวัติ

สมเด็จพระราชินีคาปิโอลานิ เสด็จพระราชสมภพเมื่อ 31 ธันวาคม 1834 ที่เมืองฮิโล ราชอาณาจักรฮาวาย เป็นพระราชธิดาในคูฮิโน คาลานิอานาโอเลกับคิโนอิคิ เคคาอูลิเค
พระองค์ทรงอภิเษกสมรสครั้งแรกกับ เบนจามิน นามาเคฮาโอคาลานี เขาแก่กว่าพระองค์ประมาณ 35 ปี เขาเป็นลุงของสมเด็จพระราชินีเอ็มมา
ต่อมาเมื่อเบนจามินเสียชีวิต พระองค์ก็ทรงอภิเษกสมรสอีกครั้งกับเดวิด คาลาคาอัว พิธีนั้นจัดอย่างเงียบๆ เพราะอยู่ในระหว่างการไว้ทุกให้พระเจ้าคาเมฮาเมฮาที่ 5
เมื่อพระเจ้าลูนาลิโลแห่งฮาวาย เสด็จสวรรคต เดวิด คาลาคาอัวจึงได้ครองราชย์บัลลังก์ฮาวาย ทรงพระนามว่าพระเจ้าคาลาคาอัวแห่งฮาวาย เอสเธอร์ คาปิโอลานี จึงได้ทรงดำรงพระราชอิสริยยศเป็น "สมเด็จพระราชินีคาปิโอลานิแห่งฮาวาย"
ในปี 1887 สมเด็จพระราชินีคาปิโอลานิ เสด็จไปที่กรุงลอนดอน เพื่อเข้าร่วมพระราชพิธีกาญจนาภิเษกในสมเด็จพระราชินีนาถวิกตอเรีย ร่วมกับเจ้าฟ้าหญิงลีลีโอกาลานี พระขนิษฐาในพระเจ้าคาลาคาอัว ในงานพระราชวงศ์ฮาวายได้รับการปฏิบัติในฐานะแขกผู้มีเกียรติและได้นั่งกับพระราชวงศ์อังกฤษในด้านหน้าของวิหารเวสต์มินสเตอร์แอบบีย์
สวรรคต

หลังจากการล้มล้างราชอาณาจักรฮาวาย พระองค์ก็ถูกขับออกจากพระราชวังอิโอลานี พระองค์จึงเสด็จไปประทับที่บ้านปูอาเลอิลานีในวาอิคิคิ พระองค์สวรรคตเมื่อวันที่ 24 มิถุนายน ค.ศ. 1899 ขณะมีพระชนมายุได้ 64 พรรษา พระบรมศพของพระองค์ได้รับการฝังเมื่อวันที่ 2 กรกฎาคม ค.ศ. 1899 ที่สุสานพระราชวงศ์
แหล่งข้อมูลอื่น

Honolulu Advertiser Queen Kapiolani เก็บถาวร 2012-09-23 ที่ เวย์แบ็กแมชชีน
Queen Kapiolani of Hawaii เก็บถาวร 2008-11-21 ที่ เวย์แบ็กแมชชีน
พระฉายาลักษณ์ สมเด็จพระราชินีคาปิโอลานิแห่งฮาวาย
สมเสร็จภูเขา

| สมเสร็จภูเขา |
| --- | --- |

สถานะการอนุรักษ์
 ใกล้สูญพันธุ์  (IUCN 3.1)
CITES Appendix I (CITES)
การจำแนกชั้นทางวิทยาศาสตร์ 
โดเมน:: ยูแคริโอต Eukaryota
อาณาจักร:: สัตว์ Animalia
ไฟลัม:: สัตว์มีแกนสันหลัง Chordata
ชั้น:: สัตว์เลี้ยงลูกด้วยนม Mammalia
อันดับ:: อันดับสัตว์กีบคี่ Perissodactyla
วงศ์:: Tapiridae Tapiridae
สกุล:: สกุลสมเสร็จ Tapirus (Roulin, 1829)
สปีชีส์:: Tapirus pinchaque
ชื่อทวินาม
Tapirus pinchaque (Roulin, 1829)


ขอบเขตของสมเสร็จภูเขา
สมเสร็จภูเขา (อังกฤษ: Mountain Tapir; ชื่อวิทยาศาสตร์: Tapirus pinchaque) เป็นสมเสร็จที่มีขนาดเล็กที่สุด เป็นเป็นเพียงชนิดเดียวที่ไม่ได้อาศัยอยู่ในป่าดิบชื้น
ชื่อวิทยาศาสตร์มาจากคำว่า "La Pinchaque" ซึ่งเป็นสัตว์ร้ายในจินตนาการที่มีถิ่นอาศัยบริเวณเดียวกันกับสมเสร็จภูเขา
ลักษณะ

สมเสร็จภูเขาสามารถจดจำได้ง่ายจากขนยาวที่ปกคลุมตัว (บางครั้งจึงเรียกว่า wooly tapir) และริมฝีปากล่างสีขาว สมเสร็จภูเขามีขนสีน้ำตาลปนเทาหรือสีน้ำตาล ขึ้นกับถิ่นอาศัย ปกติขนบริเวณแก้มมีสีอ่อนกว่าส่วนอื่น
เมื่อโตเต็มที่ยาว 1.8 ม.สูง 0.75-1 ม. หนัก 150-225 กก. เพศเมียมักใหญ่กว่าเพศผู้แต่สังเกตเห็นได้ยาก มีหางอวบสั้น งวงงุ้ม ยาว ขาหน้ามี 4 กีบ ขาหลังมี 3 กีบในแต่ละข้าง
ถิ่นอาศัย

สมเสร็จภูเขาพบได้ในป่าเมฆและระบบนิเวศแบบนีโอทรอปิคของเทือกเขาแอนดีสในโคลอมเบีย เอกวาดอร์ และทางเหนือของเปรู อาศัยอยู่ที่ความสูง 1950-4400 ม.
ในฤดูฝนสมเสร็จภูเขาจะอาศัยอยู่ในป่าในเทือกเขาแอนดีส ในฤดูแห้งมันจะย้ายถิ่นไปอยู่ในระบบนิเวศแบบนีโอทรอปิคแทน
แหล่งข้อมูลอื่น

Tapir Specialist Group – Mountain tapir
ARKive – images and movies of the mountain tapir (Tapirus pinchaque)
| --- | --- |
การแยกแยะหน่วยอนุกรมวิธาน:  Wikidata: Q223960  Wikispecies: Tapirus pinchaque  ADW: Tapirus_pinchaque  ARKive: tapirus-pinchaque  BioLib: 33423  EoL: 129472  Fossilworks: 93967  GBIF: 2440899  iNaturalist: 43354  IRMNG: 10228977  ITIS: 624999  IUCN: 21473  MSW: 14100042  NCBI: 30582  Species+: 10095 
| --- | --- |
ฐานข้อมูลการควบคุมรายการหลักฐาน: ประจำชาติ :  อิสราเอล  สหรัฐ
สยองโลกร้างปี

| สยองโลกร้างปี |
| --- | --- |
โปสเตอร์ภาพยนตร์
กำกับ: เอ็ม. ไนท์ ชยามาลาน
บทภาพยนตร์: แกรี่ วิททา เอ็ม. ไนท์ ชยามาลาน
เนื้อเรื่อง: วิลเลียม สมิธ
อำนวยการสร้าง: คาลีบ พินเก็ตต์ จาดา พินเก็ตต์ สมิธ วิลล์ สมิธ เจมส์ เลสสิเตอร์
นักแสดงนำ: เจเด็น สมิธ วิลล์ สมิธ
กำกับภาพ: ปีเตอร์ ซัซชิทสกี
ตัดต่อ: สตีเวน โรเซนบลุม
ดนตรีประกอบ: เจมส์ นิวตัน โฮเวิร์ด
บริษัทผู้สร้าง: โอเวอร์บรุคเอนเตอร์เทนเมนต์ ไบลดิงเอดจ์พิคเจอส์ รีเลทิวิตีมีเดีย 
ผู้จัดจำหน่าย: โคลัมเบียพิกเจอส์
วันฉาย:   31 พฤษภาคม ค.ศ. 2013 (2013-05-31)  (อเมริกาเหนือและเกาหลีใต้)   7 มิถุนายน ค.ศ. 2013 (2013-06-07)  (ทั่วโลก)
ความยาว: 99 นาที
ประเทศ: สหรัฐอเมริกา
ภาษา: อังกฤษ
ทุนสร้าง: 230 ล้านดอลล่าร์สหรัฐ
ทำเงิน: 108,307,394 ดอลล่าร์สหรัฐ
สยองโลกร้างปี (อังกฤษ: After Earth) เป็นภาพยนตร์แนวไซไฟผจญภัยดราม่าอเมริกัน กำกับโดย เอ็ม. ไนท์ ชยามาลาน ออกฉายในโรงภาพยนตร์ครั้งแรกในวันที่ 31 พฤษภาคม ค.ศ. 2013
เรื่องย่อ

สองพ่อลูก ไซเฟอร์ (แสดงโดย วิลล์ สมิธ) ผู้บัญชาการหน่วยยูไนเต็ด เรนเจอร์ คอร์ป และ คิไท แรจ (จาเดน สมิธ) เรนเจอร์ฝึกหัดที่ใฝ่ฝันอยากจะเก่งกล้าดังเช่นพ่อของเขาซึ่งได้เดินทางร่วมกันในอวกาศหลังจากที่ห่างเหินกันเป็นเวลานาน แต่แล้วเรื่องไม่คาดฝันก็เกิดขึ้นเมื่อยานขนส่งอวกาศที่พวกเขาโดยสาร ตกลงสู่พื้นโลกที่ถูกทิ้งร้างมาตั้งแต่เมื่อหนึ่งพันปีที่แล้ว เมื่อโลกไม่เป็นมิตรกับมนุษย์อีกต่อไป และสร้างปรากฏการณ์ธรรมชาติที่น่าสะพรึงกลัว ทำให้มนุษย์ไม่สามารถใช้ชีวิตอยู่บนโลกได้ ทั้งแผ่นดินไหว แผ่นเปลือกโลกเคลื่อนตัว ภูเขาไฟ ระเบิด น้ำสะอาดขัดสน และจู่ๆบรรยากาศก็กลายสภาวะเป็นพิษต่อมนุษย์ ทำให้รัฐบาลโลกบัญชาการสร้างยานโดยสารเพื่อให้มนุษย์อพยพย้ายถิ่นฐานไปยังดาวดวงอื่น แต่ด้วยเวลาจำกัดจึงสามารถสร้างยานดังกล่าว เสร็จเพียง 6 ลำ โดยในแต่ละลำสามารถจุคนได้เพียงแค่ 125,000 คนเท่านั้น โดยยานทั้งหกลำบรรทุกมนุษย์ที่เหลือรอดท่องไปในอวกาศด้วยความเร็วกว่าปีแสงเป็นเวลากว่าร้อยปีก่อนที่พวกเขาจะค้นพบ และตั้งถิ่นฐาน พร้อมทั้งสร้างอารยธรรมใหม่บน ‘โนวา ไพรม์’ ดินแดนศักดิ์สิทธ์ของเอเลี่ยนเผ่าสเกรล สำหรับ มนุษยชาติแล้วถือเป็นการเริ่มต้นศักราชใหม่หลังการจากโลกมา ซึ่งเรียกว่า ‘อาร์ฟเตอร์ เอิร์ธ’ (After Earth) โดยใช้ตัวย่อว่า AE
เมื่อยานขนส่งอวกาศของคิไทและพ่อตกลงบนโลกที่เวลาล่วงไปกว่าหนึ่งพันปี โลกจึงกลายเป็นดินแดนรกร้าง เหลือแต่สัตว์ประหลาดกลายพันธุ์แสนอันตรายที่จ้องทำร้ายมนุษย์หน้าไหนก็ตามที่มาเยือน จาเดนต้องเดิน ทางผ่านหนทางแสนอันตรายบนโลกที่มีทั้งสัตว์กลายพันธุ์ รวมทั้งเอเลี่ยนที่หลบหนีไปได้ระหว่างที่ยานตก เพื่อ หาทางช่วยชีวิตพ่อของเขาที่บาดเจ็บและเอาชีวิตของทั้งสองให้รอดก่อนที่ทุกอย่างจะสายเกินไป สองพ่อลูก จึงต้องเชื่อใจกันและรวมพลังเพื่อฝ่าฟันอุปสรรคและภัยอันตรายนี้ไปให้ได้
รางวัลและการเสนอชื่อชิงรางวัล > รางวัล

| ปี | รางวัล | ประเภท | ผู้เข้าชิง | ผล  |
| --- | --- | --- | --- | --- |
| 2013 | เอ็มทีวีมูวีอะวอดส์ | Summer's Biggest Teen Bad Ass Star | Jaden Smith | เสนอชื่อเข้าชิง |
แหล่งข้อมูลอื่น

เว็บไซต์ทางการ
Common Sense Media Age-Appropriate review of After Earth
After Earth ที่อินเทอร์เน็ตมูวีเดตาเบส
After Earth ที่บ็อกซ์ออฟฟิศโมโจ
แม่แบบ:Metacritic
After Earth ที่รอตเทนโทเมโทส์
Official Wiki
| ด ค กผลงานโดยเอ็ม>  ไนท์ ชยามาลาน |
| --- | --- | --- |
 ผลงานภาพยนตร์  รางวัลและการเข้าชิง 
| เขียนบทและ กำกับภาพยนตร์ |  Praying with Anger (1992)  Wide Awake (1998)  The Sixth Sense (1999)  Unbreakable (2000)  Signs (2002)  The Village (2004)  Lady in the Water (2006)  The Happening (2008)  The Last Airbender (2010)  After Earth (2013)  The Visit (2015)  Split (2016)  Glass (2019)  Old (2021)  Knock at the Cabin (2023)  Trap (2024)  |  |
| บทภาพยนตร์ |  Stuart Little (1999)  Devil (2010)  |  |
| ผลงานโทรทัศน์ |  Wayward Pines (2015–2016)  Servant (2019–2023)  |  |
| บทความที่เกี่ยวข้อง |  She's All That (1999)  The Watchers (2024)  Caddo Lake (TBA)  ภาพยนตร์ไตรภาค Eastrail 177  Blinding Edge Pictures  |  |
สยามโกลบอลเฮ้าส์

| --- | --- |

ประเภท: พาณิชย์
อุตสาหกรรม: บริการ
รูปแบบ: บริษัทมหาชน SET:GLOBAL
ก่อตั้ง: 20 ธันวาคม พ.ศ. 2538 (28 ปี)
สำนักงานใหญ่: 232 หมู่ที่ 19 ตำบลรอบเมือง อำเภอเมืองร้อยเอ็ด ร้อยเอ็ด 
เว็บไซต์: http://www.globalhouse.co.th
บริษัท สยามโกลบอลเฮ้าส์ จำกัด (มหาชน) (อังกฤษ: SIAM GLOBAL HOUSE PUBLIC COMPANY LIMITED ชื่อย่อ:GLOBAL)  บริษัทประกอบธุรกิจจัดจำหน่ายสินค้าโดยเน้นวัสดุก่อสร้าง วัสดุตกแต่ง เครื่องมือ อุปกรณ์ ที่ใช้ในงานก่อสร้าง ต่อเติม ตกแต่ง บ้านและสวน ภายในอาคารหลังเดียวขนาดใหญ่ โดยใช้ชื่อทางการค้าว่า “โกลบอล เฮ้าส์” (Global House) ปัจจุบันโกลบอลเฮ้าส์มีสาขาที่เปิดดำเนินการแล้ว 80 สาขา ทั่วประเทศ
ประวัติ

บริษัทสยามโกลบอลเฮ้าส์ จำกัด ตั้งขึ้นเมื่อวันที่ 20 ธันวาคม พ.ศ. 2538 ด้วยทุนจดทะเบียนเริ่มแรก 10,000,000 บาท ในวันที่ 14 พฤศจิกายน พ.ศ. 2540 ได้เปิดดำเนินการ โกลบอลเฮ้าส์ สาขาจังหวัดร้อยเอ็ดเป็นสาขาแรก หลังจากนั้นในวันที่ 1 สิงหาคม พ.ศ. 2543 บริษัทได้ก่อตั้ง บริษัทสยามโกลบอลเฮ้าส์ (ขอนแก่น) จำกัด ด้วยทุนจดทะเบียนเริ่มแรกเท่ากับ 1,000,000 บาท และเปิดดำเนินการ โกลบอลเฮ้าส์ สาขาจังหวัดขอนแก่นในวันที่ 19 มกราคม พ.ศ. 2545 เป็นสาขาที่ 2
วันที่ 15 พฤษภาคม พ.ศ. 2547 เปิดดำเนินการ โกลบอลเฮ้าส์ สาขาจังหวัดอุดรธานี เป็นสาขาที่ 3 และเปิดดำเนินการ โกลบอลเฮ้าส์ สาขาเวียงกุมกาม จังหวัดเชียงใหม่ในวันที่ 6 กรกฎาคม พ.ศ. 2549 บริษัท สยามโกลบอลเฮ้าส์ จำกัด ได้ควบรวมบริษัท กับ บริษัท สยามโกลบอลเฮ้าส์ (ขอนแก่น) จำกัด ในวันที่ 26 มิถุนายน พ.ศ. 2549
วันที่ 8 มิถุนายน พ.ศ. 2550 ได้ดำเนินการควบรวมระหว่างบริษัทสยามโกลบอลเฮ้าส์ จำกัด และบริษัทสยามโกลบอลเฮ้าส์(ขอนแก่น)จำกัด เสร็จเรียบร้อย โดยบริษัทใหม่ที่เกิดจากการควบรวมดังกล่าว คือ บริษัทสยามโกลบอลเฮ้าส์ จำกัด และได้เปิดดำเนินการ โกลบอลเฮ้าส์ สาขาจังหวัดระยอง ในวันที่ 21 ตุลาคม พ.ศ. 2550
วันที่ 26 กุมภาพันธ์ พ.ศ. 2551 บริษัทได้เพิ่มทุนจดทะเบียน ที่ประชุมผู้ถือหุ้นมีมติให้จัดสรรไว้สำหรับการเสนอขายให้กับประชาชนทั่วไป และใน 4 มีนาคม พ.ศ. 2551 บริษัทได้ดำเนินการเพิ่มทุนจดทะเบียนของบริษัท และดำเนินการแปรสภาพจากบริษัทจำกัดเป็นบริษัทจำกัดมหาชน ในวันที่ 28 มิถุนายน พ.ศ. 2551 บริษัทได้เปิดดำเนินการ โกลบอลเฮ้าส์ สาขาจังหวัดชลบุรี และวันที่ 27 กันยายน พ.ศ. 2551 ได้เปิดดำเนินการ โกลบอลเฮ้าส์ สาขาจังหวัดนครปฐม
มีสาขาที่เปิดดำเนินการไปแล้ว 80 สาขา
== ผู้ถือหุ้นรายใหญ่ ภายใต้อำนาจบริหาร WishingtonDC12
ข้อมูล ณ วันที่ 13 มีนาคม พ.ศ. 2563
| 0 | 1 | 2 | 3 |
| --- | --- | --- | --- |
| ลำดับที่ | รายชื่อผู้ถือหุ้น | จำนวนหุ้นสามัญ | สัดส่วนการถือหุ้น |
| 1 | บริษัท เอสซีจี ดิสทริบิวชั่น จำกัด | 1,353,533,418 | 32.22% |
| 2 | น.ส. กุณฑี สุริยวนากุล | 494,034,435 | 11.76% |
| 3 | นาย เกรียงไกร สุริยวนากุล | 468,086,987 | 11.14% |
| 4 | บริษัท ไทยเอ็นวีดีอาร์ จำกัด | 177,821,740 | 4.23% |
| 5 | นาย ก้องภพ สุริยวนากุล | 165,427,820 | 3.94% |